അവര് ഉയര്ത്തി വിട്ട ബാണമായിരുന്നു ശബരിമല വിധിയിലെ സമരങ്ങള് അനാവശ്യമായിരുന്നെന്ന് വെള്ളാപ്പള്ളി Begin typing your search... X ശബരിമല സ്ത്രീപ്രവേശം സംബന്ധിച്ച വിധിയുടെ പേരില് നടന്ന സമരം അനാവശ്യമായിരുന്നെന്ന് എസ്എന്ഡിപി യോഗം ജനറല് സെക്രട്ടറി വെള്ളാപ്പള്ളി നടേശന്. ചില പ്രത്യേക താല്പര്യം വച്ച് പ്രത്യേക കേന്ദ്രങ്ങള് ഉയര്ത്തി വിട്ട ബാണം ആയിരുന്നു ആ സമരങ്ങളെന്നും പിന്നീട് അത് രാഷ്ട്രീയക്കാര് ഏറ്റെടുക്കുകയായിരുന്നെന്നും വെള്ളാപ്പള്ളി മനോരമയ്ക്ക് നല്കിയ പറഞ്ഞു. വെള്ളാപ്പള്ളി പറഞ്ഞത്: ശബരിമല വിഷയത്തില് സുപ്രീംകോടതി വിധി നിരാശാജനകമെന്ന് ആദ്യം ഞങ്ങളാണ് പറഞ്ഞത്. ഞങ്ങളുടെ സ്ത്രീകളാരും ശബരിമലയില് പോകില്ലെന്ന് വിശ്വസിക്കുന്നതായും അതിന്റെ പേരില് തെരുവിലിറങ്ങി തല്ലുകൊള്ളരുതെന്നും ഞാന് പറഞ്ഞു. അതിലെന്താണു തെറ്റ്? അതിന് എന്നെ ഒരുപാടു വേട്ടയാടി. മതില് കെട്ടാന് പോയി എന്നുവരെ ആക്ഷേപിച്ചു. വിധിയുടെ പേരില് നടന്ന ആ സമരം അനാവശ്യമായിരുന്നു. ചില പ്രത്യേക താല്പര്യം വച്ചു പ്രത്യേക കേന്ദ്രങ്ങള് പടുത്തുയര്ത്തി വിട്ട ബാണം ആയിരുന്നു വിധിയുടെ പേരില് നടന്ന ആ സമരങ്ങള്. അതു രാഷ്ട്രീയക്കാര് ഏറ്റെടുത്തു. ദേശീയ തലത്തില് ബിജെപിയെ നേരിടാന് പ്രതിപക്ഷ പാര്ട്ടികള്ക്ക് കൂട്ടായ്മയില്ലെന്നും വെള്ളാപ്പള്ളി പറഞ്ഞു. രാജ്യത്തിനു സ്വാതന്ത്ര്യം നേടി തന്ന കോണ്ഗ്രസിന്റെ സ്ഥിതി പരിതാപകരമാണെന്ന് സൂചന നല്കിക്കൊണ്ടായിരുന്നു വെള്ളാപ്പള്ളി നടേശന്റെ പ്രതികരണം. മകന് തുഷാര് വെള്ളാപ്പള്ളി അധ്യക്ഷനായ ബിഡിജെഎസിനോടുള്ള നിലപാടും വെള്ളാപ്പള്ളി വ്യക്തമാക്കുന്നുണ്ട്. തുഷാറും ബിഡിജെഎസും അവരുടെ വഴിക്കു പോകും. അവരെ സഹായിക്കാനോ വളര്ത്താനോ താനില്ലെന്നും അദ്ദേഹം വ്യക്തമാക്കുന്നു. നിയമസഭാ തിരഞ്ഞെടുപ്പുകാലത്ത് സ്വീകരിച്ച മൗനം ഇടതുപക്ഷത്തെ സഹായിക്കാനായിരുന്നോ അതോ തുഷാര് വെള്ളാപ്പള്ളിയുടെ രാഷ്ട്രീയ നിലപാട് കാരണമോ എന്ന ചോദ്യത്തിനായിരുന്നു മറുപടി. താനൊരു രാഷ്ട്രീയക്കാരനല്ല. അതുകൊണ്ട് രാഷ്ട്രീയനിലപാടുകള്ക്ക അപ്പുറത്ത് വിഷയാധിഷ്ഠിത നിലപാടുകളേയുള്ളൂ. സമുദായത്തിനു വെള്ളവും ഭക്ഷണവും ആരു തരുന്നോ, അവരെ സഹായിക്കുമെന്നും വെള്ളാപ്പള്ളി ചൂണ്ടിക്കാട്ടുന്നു. TAGS: Popular X TAGS: